Բաթըսկոչ

**Բաթըրսքոթչը** հրուշակեղենի տեսակ է, որի հիմնական բաղադրիչներն են գորշ շաքարը և կարագը։ Որոշ բաղադրատոմսեր ներառում են եգիպտացորենի օշարակ, սերուցք, վանիլ և աղ։ 19-րդ դարի կեսերի Յորքշիրի ամենավաղ հայտնի բաղադրատոմսերում շաքարի փոխարեն կամ դրա հետ մեկտեղ օգտագործվել է մելասսա (շաքարի օշարակ)։

Բաթըրսքոթչը նման է իրիսին, սակայն շաքարը եփվում է մինչև փափուկ բյուրեղացման փուլ, ոչ թե մնում կարծր։ Դոնկաստերի S. Parkinson & Sons ընկերությունը, որին հաճախ վերագրվում է դրա գյուտը, պատրաստում էր բաթըրսքոթչ կոնֆետներ և վաճառում դրանք թիթեղյա տուփերով, ինչը դարձավ քաղաքի ամենահայտնի արտահանման ապրանքներից մեկը։ Նրանք հայտնի դարձան 1851 թվականին, երբ թագուհի Վիկտորիային մեկ տուփ նվիրաբերվեց, երբ նա այցելեց քաղաք։ Բաթըրսքոթչ թանձրուկը՝ պատրաստված բաթըրսքոթչից և սերուցքից, օգտագործվում է պաղպաղակի (հատկապես սանդեյների) վրա լցնելու համար։

«Բաթըրսքոթչ» տերմինը հաճախ օգտագործվում է ավելի կոնկրետ՝ գորշ շաքարի և կարագի համի համար, նույնիսկ եթե իրական բաթըրսքոթչ հրուշակեղենը ներառված չէ, ինչպես օրինակ բաթըրսքոթչ պուդինգի (կրեմի տեսակ) մեջ։

## Ստուգաբանություն
Սննդի պատմաբանները մի քանի տեսություն ունեն այս հրուշակեղենի անվան և ծագման վերաբերյալ, սակայն դրանցից ոչ մեկը վերջնական չէ։ Մեկ բացատրություն է «scotch» բառի «կտրել կամ նշել» իմաստը, քանի որ հրուշակեղենը պետք է կտրվի կտորների կամ «նշվի» նախքան կարծրանալը։ Այլընտրանքային տարբերակով, «scotch»-ը կարող է ծագել «scorch» (խանձել) բառից։ 1855 թվականին Ֆ․ Կ․ Ռոբինսոնի «Յորքշիրյան բառերի բառարանը» բացատրում էր Բաթըրսքոթչը որպես «մելասսայի գնդիկ՝ կարագի խառնուրդով»։

## Պատմություն

Բաթըրսքոթչի վաղ հիշատակումները կապում են հրուշակեղենը Յորքշիրի Դոնկաստերի հետ։ 1848 թվականի «Լիվերպուլ Մերքուրի»-ի համարը տալիս էր «Դոնկաստերի բաթըրսքոթչի» բաղադրատոմսը՝ «մեկ ֆունտ կարագ, մեկ ֆունտ շաքար և քառորդ ֆունտ մելասսա, եփված միասին» (յուրաքանչյուրից 500 գ կարագ և շաքար և 110 գ մելասսա)։

1851 թվականի դրությամբ Դոնկաստերի բաթըրսքոթչը առևտրային նպատակներով վաճառվում էր մրցակից հրուշակագործներ S. Parkinson & Sons-ի (Պարկինսոնի բնօրինակ բաղադրատոմսը դեռ պատրաստվում է), Հենրի Հոլի և Բութի կողմից՝ գործակալների միջոցով Յորքշիրի այլ վայրերում։ Պարկինսոնները սկսեցին օգտագործել և գովազդել Դոնկաստերի եկեղեցին որպես իրենց ապրանքանիշ։ Այն գովազդվում էր որպես «Թագավորական Դոնկաստերի Բաթըրսքոթչ» կամ «Թագուհու քաղցրավենիք» և համարվում էր «ձմռան սեզոնին կրծքի համար լավագույն փափկեցնողը»։ Պարկինսոնի Բաթըրսքոթչը արքայական տան մատակարարն էր և ներկայացվել է արքայադուստր Եղիսաբեթին՝ այն ժամանակ Էդինբուրգի դքսուհուն, 1948 թվականին և Աննա արքայադստերը 2007 թվականին։19-րդ դարի վերջին և 20-րդ դարի սկզբին բրիտանական քաղցրավենիքը հանրաճանաչ դարձավ ԱՄՆ-ում։

## Փաթեթավորում և արտադրանք

Բաթըրսքոթչը հաճախ օգտագործվում է որպես համ այնպիսի ապրանքների համար, ինչպիսիք են աղանդերի թանձրուկը, պուդինգը և թխվածքաբլիթները։ Այդ նպատակով այն կարելի է գնել «բաթըրսքոթչի կտորներով»՝ պատրաստված հիդրոգենացված (պինդ) ճարպերով, որպեսզի թխելու համար նման լինի շոկոլադե կտորներին։

Բացի այդ, առանձին փաթեթավորված, թափանցիկ դեղին կարծր կոնֆետները (բաթըրսքոթչի սկավառակներ) պատրաստվում են արհեստական բաթըրսքոթչի համով։ Ի լրումն, արտադրվում է բաթըրսքոթչի համով լիկյոր։

Champion and Reeves ընկերությունը Շրոփշիրում պատրաստում է շքեղ ավանդական բաթըրսքոթչ՝ բրիտանական կարագով և բրիտանական կրկնակի սերուցքով, փաթեթավորված առանձին փայլաթիթեղյա թղթերում։

## Թանձրուկ
Բաթըսկոչի թանձրուկը պատրաստված է շագանակագույն շաքարից, որը եփում է մինչև 240&nbsp;°F (116&nbsp;°C) ջերմաստիճանում, խառնված կարագի և սերուցքի հետ։

## Տես նաև
*Կարամել

## Ծանոթագրություններ

Կատեգորիա:Բրիտանական հրուշակեղեն
Կատեգորիա:Կոնֆետ
Կատեգորիա:Հրուշակեղեն
Կատեգորիա:Քաղցրավենիք